**Víz és Föld Napja Vetélkedő**

 

Iskolánkban már hagyomány, hogy a jeles világnapokról (Állatok Világnapja, Víz Világnapja, Föld Napja, Madarak és Fák Napja) a felső tagozaton minden évben valamilyen játékos vetélkedő formájában megemlékezünk.

Az idei évben azonban ez kicsit másként alakult. A Víz és Föld napját kombinálva terveztük megünnepelni, s egy kétfordulós csapatversenyre invitálta a reál munkaközösség a felsős diákságot. Bár a digitális munkarendre való átállás kicsit nehezítette a szervezési feladatokat, de végül 7 csapat 25 diákja vett részt a vetélkedőn. Rendhagyónak mondható az idei megemlékezésünk azért is, mert igyekeztünk bevonni a tanulókat, hogy ők is aktív részesei legyenek már az első fordulónak. Arra kértük őket, hogy e két témakörben (víz, föld) gyűjtsenek kérdéseket, melyek a második online forduló alapjául szolgálnak. Bár nem minden csapat élt ezzel a lehetőséggel, a szervezők által leadott kérdésekkel együtt 60 kérdés gyűlt össze. A szervező tanárok is élvezettel olvasták, sőt még tanultak is a kérdésekből, s a tanulók által leadott válaszokból.

A vetélkedő második fordulóját április 21-én délután 14 órai kezdettel rendeztük meg online, a Teams felületén keresztül. A verseny három feladatból állt, a beérkezett kérdésekből először egy BINGO játékos kérdéssort kaptak a gyerekek, majd egy rövid teszt jellegű kérdéssor következett. Végül egy hosszabb, kifejtős feladatlapot kaptak a tanulók a már ismert kérdésekből. A Teams felülete lehetővé tette, hogy a gyerekek csapatokban dolgozzanak, egymást nem zavarva.

A végső eredmény a fenti három feladaton elért pontszámok, valamint a beküldött feladatsorra adott pluszpontok lapján alakult ki.

Sok szeretettel gratulálunk a dobogós helyezetteknek, s köszönet minden résztvevőnek a munkájáért!

Az egyik csapat verseny utáni gondolataival zárnánk a beszámolónkat:

*Nagyon sokat tanultunk a meglepő feladatokból és nagyon élveztük a csapatmunkát is. Örülünk, hogy sikerült elérnünk a 3. helyet, de még inkább örülünk egy jó élménynek, melyet a verseny nyújtott nekünk.                                      -Végzős lányok*

​

Reméljük, jövőre is hasonló élményekkel tudunk közösen gazdagodni!

Reál munkaközösség tagjai

|  |  |  |  |  |
| --- | --- | --- | --- | --- |
|  | **VÍZ és FÖLD VETÉLKEDŐ\_Felső tagozat\_2021** | | |  |
|  |  |  |  |  |
|  | **Csapat neve** | **Résztvevők** | **Osztály** | **Helyezés** |
| 1. | Für Elise kedvelő lányok | Molnár Anna | 5.a | IV. |
|  |  | Kontrohr Noémi |
|  |  |  |  |  |
| 2. | Természetvédők | Zinóber Dani | 5.b | VII. |
|  |  | Gungl Erik |
|  |  | Szűcs Noémi |
|  |  | Kovács Gréti |
|  |  | Jakab Lili Róza |
|  |  |  |  |  |
| 3. | Fifty-fifty | Tóth Natasa | 6.a | VI. |
|  |  | Háry Eliza |
|  |  | Horváth Pál Lőrincz |
|  |  | Gám Benedek |
|  |  |  |  |  |
| 4. | Kerti Törpék | Jauck Julcsi | 6.b | I. |
|  |  | Molnár Gréti |
|  |  | Pirisi Eszter |
|  |  | Tunyogi-Csapó Zsófia |
|  |  |  |  |  |
| 5. | Belúgák | Zinóber Balázs | 7.a | II. |
|  |  | Palásti Máté |
|  |  |  |  |  |
| 6. | Nem mindegy | Bollér Judit | 7.b | V. |
|  |  | Fülöp Ármin |
|  |  | Jankovits Miklós |
|  |  | Nagy Máté |
|  |  |  |  |  |
| 7. | Végzős lányok | Czimmer Eszter | 8.a | III. |
|  |  | Szászi-Nemes Julcsi |
|  |  | Szalma Zsófi |
|  |  | Farkas Emma |











